Sadiq Usman Saleh (an haife shi a ranar 5 ga watan Janairun shekaran 1970) wanda aka fi sani da Sadiq Zazzabi mawaƙi ne na Hausawa dake zaune a Nijeriya, kuma marubucin waƙa, Ya shahara da shahararriyar wakarsa mai suna Yanzu Abuja Tayi Tsaf, Ya lashe lambar yabo ta farko a Ga Fili Ga Mai Doki wanda Jami'ar Bayero dake Kano ta shirya. An haifi Sadiq Zazzabi a unguwar Ayagi, karamar hukumar Gwale , jihar Kano, Ya halarci makarantar firamare ta Warure Special Primary School a shekarar 1995, ya koma karamar sakandare mai suna Adamu Nama'aji Junior Secondary School, ya samu babbar takardar shedar kammala sakandare (SSCE) daga Shekar-Barde Secondary School a 2002. Ya sami difloma ta kasa a fannin nazarin muhalli da kuma binciken daga kwalejin ilimi ta tarayya dake Kano. Yayinda yake girma, Sadik Zazzabi koyaushe yana son waƙa, ya fara da rubuta Waƙoƙin Musulunci don Makarantar Islamiyya ya halarta. Sadiq ya fara rubuta wakoki ne tun a shekarar 1997, wakar da ya fara rubuta ita ce Yar Gidan Ma'aiki (1997), Wanda Shugaban Halitta Sayyadil Kaunu (1997) ya bi, Annabi Ne Madogara (1999).